Miután Carter korán elveszítette szüleit, nagybátyja veszi gondjaiba. A férfinak sohasem volt munkája, szemfényvesztéssel csal ki pénzt a gyanútlan emberektől. Carter eltanulta bűvésztrükkjeit, de nem hajlandó képességeit lopásra használni, így elszökik tőle. A sors Bányavölgybe repíti, ahol megismerkedik a helyi illuzionista Dante Vernonnal, és összebarátkozik öt vele egykorú bűvésszel. De gyorsan elillan az idilli állapot, mert a mohó B. B. Bosso és bandája megérkezik a városba azzal a céllal, hogy ellopják a világ legnagyobb gyémántját. Carter barátaival együtt, és természetesen varázslattal akarja megmenteni a várost Bosso gonosz tervétől. A szemfüles szemfényvesztők hamarosan kalandra és barátságra találnak, és megtudják, mi mindenre képesek együtt.